
                 Nr.23/190/2004

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, vă înaintăm, alăturat, Raportul asupra proiectului de Lege pentru modificarea anexelor nr.1 şi nr.2 la Legea nr.342/2004 privind trecerea Regiei Autonome "Administraţia Zonei Libere Constanţa Sud şi a Zonei Libere Basarabi" la Compania Naţională "Administraţia Porturilor Maritime" - S.A. Constanţa, primit cu nr.P.L.x-646 din 8 noiembrie 2004.



Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii

Bucureşti, 10.11.2004









                 Nr.23/190/2004

RAPORT
asupra proiectului de Lege pentru modificarea anexelor nr.1 şi nr.2 la Legea nr.342/2004 privind trecerea Regiei Autonome "Administraţia Zonei Libere Constanţa Sud şi a Zonei Libere Basarabi" la Compania Naţională "Administraţia Porturilor Maritime" - S.A. Constanţa


În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.x-646 din 8 noiembrie 2004, pentru avizare şi dezbatere în fond, cu proiectul de Lege pentru modificarea anexelor nr.1 şi nr.2 la Legea nr.342/2004 privind trecerea Regiei Autonome "Administraţia Zonei Libere Constanţa Sud şi a Zonei Libere Basarabi" la Compania Naţională "Administraţia Porturilor Maritime" - S.A. Constanţa.



Pentru aducerea la îndeplinire a prevederilor Legii nr.342/2004, Ministerul Transporturilor, Construcţiilor şi Turismului a procedat la inventarierea bunurilor aparţinând domeniului public al statului aflate în administrarea Regiei Autonome "Administraţia Zonei Libere Constanţa Sud şi a Zonei Libere Basarabi" care urmează să fie concesionate, conform prevederilor alineatului (4) al articolului 2 din Legea nr.342/2004, Companiei Naţionale "Administraţia Porturilor Maritime" - S.A. Constanţa. Ca urmare a diferenţelor constatate faţă de prevederile anexelor nr.1 şi nr.2 la Legea nr.342/2004, s-a impus necesitatea modificării acestor anexe în conformitate cu situaţia bunurilor aparţinând domeniului public rezultată din inventarierea acestora.



Proiectul de lege a fost avizat favorabil de Consiliul Legislativ cu nr.1640 din 6 octombrie 2004.



Proiectul de lege a fost adoptat de Senat în şedinţa din 27 octombrie 2004.



Proiectul de lege a fost avizat favorabil de Comisia pentru politică economică, reformă şi privatizare cu nr.21/463 din 9 noiembrie 2004.


Prin obiectul de reglementare şi conţinutul său, proiectul de lege face parte din categoria legilor ordinare.



Comisia pentru industrii şi servicii a dezbătut proiectul de lege în şedinţa din 9 noiembrie 2004.



La lucrări au participat 17 deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât cu unanimitate de voturi, să propună plenului Camerei Deputaţilor aprobarea proiectului de lege în forma adoptată de Senat.



Potrivit prevederilor Constituţiei României, republicată, Camera decizională pentru acest proiect de lege este Camera Deputaţilor.

                          PREŞEDINTE,                                SECRETAR,

                            István Antal                                   Aurelia Vasile

Expert,

Daniel Bădina

